《丰城疏山寺》
元代·何中

天气良晏温，山原足游衍。石溪试初涉，衣裳费牵挽。

油油风力舒，恍恍烟色远。指峰左右赏，爱草行坐软。

情兴俱笑谈，造诣各深浅。望望苍寒中，禅关路犹缅。

作者简介：（1265—1332）元抚州乐安人，字太虚，一字养正。少颖拔，以古学自任，学弘深该博。文宗至顺间，应行省之请，讲授于龙兴路东湖、宗濂二书院。有《通鉴纲目测海》、《通书问》、《知非堂稿》。